## Odluka o izmjeni i dopuni Odluke o osnovama za sklapanje Ugovora sa zdravstvenim ustanovama i privatnim zdravstvenim radnicima za razdoblje od 1. travnja do 31. prosinca 2004. godine

### NN 106/2004 (30.7.2004.), Odluka o izmjeni i dopuni Odluke o osnovama za sklapanje Ugovora sa zdravstvenim ustanovama i privatnim zdravstvenim radnicima za razdoblje od 1. travnja do 31. prosinca 2004. godine

# HRVATSKI ZAVOD ZA ZDRAVSTVENO OSIGURANJE

if !supportEmptyParas endif

2077

Na osnovi odredbi članka 85. Zakona o
zdravstvenom osiguranju (»Narodne novine« broj 94/01., 88/02., 149/02., 117/03.
i 30/04.) i članka 19. Stauta Hrvatskog zavoda za zdravstveno osiguranje
(»Narodne novine« broj 16/02., 24/02. i 58/03.), Upravno vijeće Hrvatskog
zavoda za zdravstveno osiguranje na 7. sjednici održanoj 20. srpnja 2004.
godine, uz suglasnost ministra nadležnog za zdravstvo, prema prethodno
pribavljenom mišljenju nadležnih komora, donijelo je

## ODLUKU

### O IZMJENI I DOPUNI ODLUKE O OSNOVAMA ZA SKLAPANJE UGOVORA SA ZDRAVSTVENIM USTANOVAMA I PRIVATNIM ZDRAVSTVENIM RADNICIMA ZA RAZDOBLJE OD 1. TRAVNJA DO 31. PROSINCA 2004. GODINE

Članak 1.

U Odluci o osnovama za sklapanje ugovora sa
zdravstvenim ustanovama i privatnim zdravstvenim radnicima za razdoblje od 1.
travnja do 31. prosinca 2004. godine (»Narodne novine« broj 54/04.) u članku
11. iza stavka 2. dodaje se novi stavak 3. koji glasi:

»Iznimno, s domovima zdravlja za izabrane
doktore medicine i stomatologije – radnike doma zdravlja, s privatnim izabranim
doktorima medicine i stomatologije – zakupcima doma zdravlja, te s privatnim
izabranim doktorima medicine i stomatologije koji su ili će tijekom 2004.
godine navršiti 65 godina života i 20 godina staža osiguranja, Zavod će
sklopiti ugovore za provođenje zdravstvene zaštite na primarnoj razini, ali
najduže do 31. prosinca 2004. godine.«

Članak 2.

U članku 12. stavak 4. i 5. mijenjaju se i
glase:

»Zavod će mjesečno pratiti promjenu broja
osiguranih osoba po pojedinim timovima primarne zdravstvene zaštite, odnosno
ukupno za timove primarne zdravstvene zaštite na području doma zdravlja.
Osnovom dobivenih podataka mjesečno će obavljati usklađenje broja osiguranih
osoba po pojedinim timovima primarne zdravstvene zaštite na način da će
ugovoreni broj osiguranih osoba prema utvrđenoj promjeni, kao i na osnovi
zaprimljenih prijava za novorođenu djecu vrednovati od prvog dana u mjesecu
kada je provjerom utvrđena promjena, u djelatnostima opće/obiteljske medicine i
zdravstvene zaštite predškolske djece, kada je obavljen prvi pregled novorođenog
djeteta.

Zavod će pratiti promjenu broja osiguranih osoba
za laboratorijsku dijagnostiku, te će osnovom dobivenih podataka mjesečno
obavljati usklađenje broja osiguranih osoba po pojedinim timovima primarne
zdravstene zaštite na način da će se ugovoreni broj osiguranih osoba prema utvrđenoj
promjeni, kao i na osnovi zaprimljenih prijava za novorođenu djecu, vrednovati
od prvog dana u mjesecu kada je provjerom utvrđena promjena, odnosno kada je
nakon obavljenog pregleda doktora opće/obiteljske medicine ili doktora
pedijatra za zdravstvenu zaštitu predškolske djece obavljena laboratorijska
dijagnostika za novorođeno dijete.«

Članak 3.

U članku 13. iza stavka
5. dodaju se novi stavci 6. i 7. koji glase:

»Iznimno od odredaba
stavka 2. ovog članka, doktori medicine i stomatologije koji su prema odredbama
Odluke o osnovama za sklapanje ugovora sa zdravstvenim ustanovama i privatnim
zdravstvenim radnicima za razdoblje od 1. siječnja do 31. ožujka 2004. godine
(»Narodne novine«, broj 198/03.) imali ispunjen uvjet minimalnog broja
opredijeljenih osiguranih osoba i osnovom toga u prvom tromjesečju 2004. godine
bili ugovorni izabrani doktori Zavoda, mogu sklopiti ugovor sa Zavodom od 1.
travnja 2004. godine i za manji broj osiguranih osoba od minimalnog broja
propisanog stavkom 2. ovog članka, ali najduže do 31. prosinca 2004. godine.

Doktori medicine i stomatologije ugovoreni u
prethodnim ugovornim razdobljima, koji ne ispunjavaju propisan uvjet minimalnog
broja osiguranih osoba opredijeljenih za njihov tim, iznimno mogu sklopiti
ugovor sa Zavodom i za manji broj osiguranih osoba, ali ne manji od 50% od
minimalnog broja propisanog stav­kom 2. ovog članka, ali najduže do 30. rujna
2004. godine, a samo u slučaju posebnih okolnosti Upravno vijeće Zavoda može,
na prijedlog posebno imenovanog povjerenstva donijeti odluku o produženju
ugovora najduže do 31. prosinca 2004. godine.«

Dosadašnji stavak 6.
postaje stavak 8.

Članak 4.

U članku 26. stavku 2.,
u 2. retku iza riječi: »zdravstvo« dodaju se riječi: »i županijskim zavodima za
javno zdravstvo«.

Članak 5.

U članku 29. dodaje se
novi stavak 3. koji glasi:

»Ugovorna zdravstvena
ustanova, te ugovorni privatni zdrav­stveni radnik obvezni su platiti zubotehničaru
troškove za izrađeno stomatološko-protetsko pomagalo odmah, odnosno prvi sljedeći
dan računajući od dana zaprimanja sredstava Zavoda za ispostavljene i priznate
osobne račune za izrađeno stomatološko-protetsko pomagalo.«

Dosadašnja stavka 3.
postaje stavka 4.

Članak 6.

Ova Odluka stupa na
snagu danom objave u »Narodnim novinama«, a primjenjuje se od 1. travnja 2004.
godine.

Klasa: 025-04/04-01/126

Urbroj: 338-01-05-04-1

Zagreb, 20. srpnja 2004.

Predsjednik
Upravnog vijeća Hrvatskog zavoda za zdravstveno osiguranje
**prim****. Stjepan Bačić, dr. med.,** v. r.

Ostalo, NN 106/2004-2077